stanford-oval/wikipedia huggingface dataset:
เซ็มเบกวาง
ภาพรวม

เซ็มเบกวางมีประวัติศาสตร์อันยาวนาน กล่าวกันว่ามีจำหน่ายตั้งแต่ช่วงต้นคริสต์ทศวรรษ 1670 ในช่วงต้นยุคเอโดะ ในหนังสือภาพยามาโตะ เมโชะ ซูเอะ (大和名所図会; แปลว่า "รวมภาพสถานที่ที่มีชื่อเสียงของยามาโตะ") ซึ่งตีพิมพ์ในปี ค.ศ. 1791 ในภาพร้านน้ำชาที่คาซูงะ (春日) แสดงภาพที่ลูกค้าร้านน้ำชากำลังให้อาหารกวาง (ซึ่งมีลักษณะคล้ายข้าวเกรียบเซ็มเบ)
ชื่อ "ชิกะเซ็มเบ" (เซ็มเบกวาง) ในปัจจุบันเป็นเครื่องหมายการค้าจดทะเบียนของมูลนิธิอนุรักษ์กวางนาระ (奈良の鹿愛護会) โดยมูลนิธิจำหน่ายเฉพาะเซ็มเบกวางที่มีตรารับรองเท่านั้น การผลิตและจำหน่ายเซ็มเบกวางดำเนินการโดยบริษัทที่แยกต่างหาก การติดตรารับรองให้กับเซ็มเบกวางเริ่มขึ้นในเดือนกรกฎาคม ค.ศ. 1913 ในสมัยของมูลนิธิอนุรักษ์กวางชินโรกุ (神鹿保護会) ซึ่งเป็นมูลนิธิรุ่นแรกของมูลนิธิอนุรักษ์กวางนาระ เพื่อหารายได้ให้กับมูลนิธิ ในเวลานั้นจังหวัดนาระออกคำสั่งห้ามจำหน่ายเซ็มเบกวางที่ไม่มีตรารับรอง เซ็มเบกวางอย่างเป็นทางการเป็นเซ็มเบหลายแผ่นซ้อนกันที่มัดรวมกันด้วยแถบกระดาษที่มีตรารับรองเป็นสัญลักษณ์รูปกวาง แต่ก็มีบางแห่งที่จำหน่ายเซ็มเบกวางอย่างไม่เป็นทางการที่มัดรวมด้วยกระดาษธรรมดา แถบกระดาษที่มีตรารับรองทำจากเยื่อกระดาษ 100% พิมพ์ด้วยหมึกถั่วเหลือง และติดด้วยกาวที่กินได้ ทั้งนี้เพื่อไม่ให้เกิดอันตรายกับกวางหากถูกกินเข้าไปด้วย การขายตรารับรองสร้างรายได้ประมาณ 30 ล้านเยนต่อปีซึ่งนำไปใช้เพื่อสนับสนุนกิจกรรมของมูลนิธิอนุรักษ์กวางนาระ และยังใช้ในการจัดการอุปกรณ์ช่วยเหลือกวางที่ได้รับบาดเจ็บและช่วยในการทำคลอดให้กวาง
เซ็มเบกวางมีราคา 100 เยนจนถึงปี ค.ศ. 1991 มีราคา 150 เยนจนถึงปี ค.ศ. 2019 และมีราคา 200 เยนตั้งแต่เดือนตุลาคม ค.ศ. 2019 เป็นต้นไป แม้ว่าราคาของเซ็มเบกวางไม่เพิ่มขึ้นหลังการขึ้นภาษีการบริโภคในเดือนเมษายน ค.ศ. 2014 แต่ผู้ผลิตเซ็มเบกวางบางรายก็ทำให้เซ็มเบกวางมีขนาดเล็กลงหรือบางลงก่อนมีการขึ้นภาษี
คำภาษาอังกฤษที่ใช้เรียกเซ็มเบกวางมีการสะกดที่แตกต่างกันไปขึ้นกับร้านค้า เช่นเรียกว่า "Deer Snack" (แปลว่า "ขนมกวาง")
ส่วนผสมและรสชาติ

ส่วนผสมที่ใช้ทำเซ็มเบกวางมีเพียงรำข้าวและแป้งสาลี โดยใช้รำข้าวใหม่ที่ไม่มีน้ำมันเพื่อป้องกันไม่ให้ไหม้ ส่วนผสมเหล่านี้ทำให้เซ็มเบกวางไม่เป็นอันตรายต่อมนุษย์หากรับประทานเข้าไป แต่เนื่องจากเป็นอาหารสำหรับกวาง จึงไม่มีการแต่งรสและไม่ใส่วัตถุกันเสียหรือวัตถุเจือปนอาหารอื่น ๆ และยังก็ไม่มีการกำหนดอายุการเก็บรักษา ดังนั้นจึงปลอดภัยมากกว่าหากมนุษย์ไม่กินเซ็มเบกวางเข้าไป อย่างไรก็ตาม รสชาติของเซ็มเบกวางเมื่อมนุษย์กินเข้าไปนั้น กล่าวกันว่าเซ็มเบที่เพิ่งอบใหม่จากโรงงานนั้นมีกลิ่นหอมและมีรสหวานอร่อย  แต่ไม่มีรสชาติอื่นนอกเหนือจากนั้นและกลืนได้ยาก และยังกล่าวกันว่ามีเศษรำข้าวตกค้างในช่องปากทำให้เกิดรสชาติไม่ดีติดอยู่ในปากและคอ
กวางในสวนสาธารณะนาระเป็นสัตว์ป่าและไม่ได้เพาะพันธุ์ให้เหมาะกับการกินเซ็มเบกวาง อาหารหลักของกวางเหล่านี้คือหญ้าและพืชอื่น ๆ สัตวแพทย์ของมูลนิธิอนุรักษ์กวางนาระระบุว่ากวางกินหญ้าประมาณ 5 กิโลกรัมต่อวัน และแม้ว่าเซ็มเบกวางจะมีคุณค่าทางโภชนาการสูง แต่เซ็มเบกวางที่มีน้ำหนักเพียงชิ้นละ 3-4 กรัมก็เหมือนเป็นเพียง "ของว่าง" ของพวกมันเท่านั้น แม้กินไปหลายสิบชิ้นก็ตาม
วิธีการให้เซ็มเบกวาง

ตามปกติ กวางมักจะไปรวมกลุ่มที่ร้านขายเซ็มเบกวางเพื่อดูลูกค้าที่จ่ายเงินซื้อเซ็มเบกวาง โดยเฉพาะในฤดูหนาวที่อาหารไม่เพียงพอจะมีฝูงกวางอยู่รอบ ๆ ร้านขายเซ็มเบกวางมากกว่าฤดูอื่น ๆ เพื่อรอลูกค้ามาซื้อเซ็มเบกวาง บางครั้งผู้ให้เซ็มเบกวางจะถูกล้อมรอบด้วยกวางมากกว่าสิบตัว กล่าวกันว่า "กวางในสวนสาธารณะนาระจะไม่กินเซ็มเบกวางที่กำลังวางขายที่ร้าน แม้ว่าจะเห็นอยู่โต้ง ๆ และวางซ้อนกันอยู่ก็ตาม" แต่ไม่จำเป็นต้องเป็นเช่นนั้นเสมอไป (ดูหัวข้อถัดไป) หากผู้ให้เซ็มเบกวางใช้เวลานานเกินไปในแกะแถบกระดาษที่มัดเซ็มเบกวางออก กวางอาจจะใช้หัวมาดุนตัวผู้ให้เบา ๆ หรืออาจใช้ปากงับดึงเสื้อผ้าหรือกระเป๋าถือเพื่อเร่งผู้ให้ ดังนั้นแทนที่จะแกะแถบกระดาษที่มัดเซ็มเบกวางออก การบิดมัดเซ็มเบกวางในแนวขวางให้แถบกระดาษฉีกออกและดึงแถบกระดาษออกมาจะรวดเร็วและปลอดภัยมากกว่า
หากผู้ให้ค่อย ๆ ถอยหลังและจึงให้เซ็มเบกวาง ก็จะสามารถให้เซ็มเบกวางแก่กวางแต่ละตัวได้ทีละตัว หากผู้ให้ไม่ให้เซ็มเบกวางในทันทีและชูเซ็มเบกวางขึ้นสูง กวางบางตัวจะผงกหัวขึ้นลงเหมือนพยักหน้า เป็นกิริยาที่เร่งผู้ให้ให้ป้อนเซ็มเบกวางเร็ว ๆ หากผู้ให้หยอกล้อกวางมากเกินไปกวางก็จะโกรธ อาจใช้เขาเข้าโจมตีผู้ให้ ใช้ขาหน้าเตะผู้ให้ หรืออาจกัดผู้ให้ได้ เด็กเล็กต้องระมัดระวังเป็นพิเศษเวลาให้เซ็มเบกวางเพราะกวางสามารถเลียได้ พวกกวางคุ้นเคยกับมนุษย์แต่ไม่ได้ถูกเลี้ยง ผู้ให้เซ็มเบกวางจึงควรเข้าใจในเรื่องนี้ เมื่อเซ็มเบกวางหมด ให้แบมือออกชูให้กวางดูเพื่อให้กวางรู้ว่าเซ็มเบกวางหมดแล้ว หากผู้ให้เก็บเซ็มเบกวางที่เหลือครึ่งหนึ่งไว้ในกระเป๋าถือก็ไม่มีประโยชน์เพราะกวางได้กลิ่นว่ายังมีเซ็มเบกวางเหลืออยู่ในนั้น อย่างไรก็ตามหากผู้ให้เพิกเฉยกวางและเดินไปอย่างรวดเร็ว กวางส่วนใหญ่จะยอมแพ้และจากไปในที่สุด
ความเชื่อที่ว่า "กวางไม่โจมตีร้านเซ็มเบกวาง"

มูลนิธิอนุรักษ์กวางนาระแสดงความเห็นโต้แย้งข่าวลือที่ว่า "กวางนาระไม่โจมตีร้านเซ็มเบกวาง" ตามคำให้การของมูลนิธิอนุรักษ์กวางนาระและพนักงานขายเซ็มเบกวาง ในความเป็นจริงแล้ว ในวันที่มีนักท่องเที่ยวน้อย กวางจะหาโอกาสที่จะขโมยเซ็มเบกวางจากร้าน โดยเฉพาะพนักงานขายที่ไม่มีประสบการณ์จะตกเป็นเป้าหมายได้ง่าย ในทางกลับกันในวันที่นักท่องเที่ยวเป็นจำนวนมาก แม้จะให้เซ็มเบกวางในช่วงบ่ายแต่กวางก็ไม่กิน พนักงานขายจะ "สอน" กวางไม่ให้กินเซ็มเบกวางจากร้านโดยตรงด้วยการปรบมือและการ "บอกด้วยปากให้ฟัง" กล่าวกันว่ามีพนักงานขายบางคนแจกเซ็มเบกวางที่แตกหักและไม่สามารถขายได้ให้กับกวาง ไม่ว่าในกรณีใด กวางซึ่งเป็นสัตว์ป่าสามารถโจมตีร้านขายเซ็มเบกวางได้ และความสัมพันธ์ที่ดูเหมือนเป็นภาวะพึ่งพากันนั้นเป็นผลมาจากความพยายามของพนักงานขายในการทำความเข้าใจกับกวางว่าจะสามารถรับเซ็มเบกวางอย่างสันติได้อย่างไร
กิจกรรม

การแข่งขันขว้างเซ็มเบกวางจัดขึ้นทุกปีที่ภูเขาวากากูซะตั้งแต่ปี ค.ศ. 1993 โดยได้รับการสนับสนุนจากสมาคมส่งเสริมการท่องเที่ยวภูเขาวากากูซะแห่งนาระ (奈良若草山観光振興会) การแข่งขันนี้จัดขึ้นในชื่อ "การแข่งขันฉลองการเปิดฤดูกาลปีนเขา" (山開き記念大会) หรือ "การแข่งขันช่วงหยุดฤดูใบไม้ผลิ" (春休み大会) ในช่วงวันเปิดฤดูกาลปีนเขาที่ภูเขาวากากูซะ (วันวสันตวิษุวัต) และยังมีการจัดการแข่งขันครั้งอื่น ๆ ในชื่อ "การแข่งขันช่วงสัปดาห์ทอง" (ゴールデンウィーク大会) และ "การแข่งขันช่วงหยุดฤดูร้อน" (夏休み大会) ค่าเข้าร่วมการแข่งขันคนละ 300 เยน การแข่งขันจะใช้เซ็มเบกวางขนาดเส้นผ่านศูนย์กลางประมาณ 20 เซนติเมตรในการแข่งขัน สถานที่จัดการแข่งขันไม่มีการกั้นบริเวณไว้ และกลิ่นของเซ็มเบกวางก็ดึงดูดกวางมากกว่าปกติ ด้วยเหตุนี้จึงมีกติกาอย่าง "ถ้ากวางกินเซ็มเบกวางที่ถูกขว้าง ให้บันทึกระยะทางถึงขาหน้าข้างขวาของกวางตัวที่กินเซ็มเบกวางชิ้นนั้น" และ "ปล่อยให้เซ็มเบกวางที่วัดระยะทางแล้วไว้ที่เดิมเพื่อให้กวางได้กิน"
ระยะทางที่เซ็มเบร่อนไปได้นั้นไม่เพียงขึ้นกับวิธีขว้างเท่านั้น แต่ยังขึ้นกับทิศทางลมและความเร็วลมในวันนั้น ๆ ด้วย ผู้เข้าร่วมแข่งขันที่ขว้างเซ็มเบกวางได้ระยะเกินเส้น 20 เมตรจะได้รับของขวัญที่ระลึก มีการช่วงชิงตำแหน่งอันดับสูงสุดในช่วงระยะประมาณ 40 เมตรขึ้นไป โดยผู้ชนะเลิศจะได้รับถ้วยรางวัลรูปเขากวาง ในการแข่งขันแต่ละครั้งมีผู้เข้าร่วมประมาณ 500 ถึง 700 คน และบางคนเคยชนะเลิศถึง 5 ครั้ง
เว็บไซต์ทางการของการแข่งขันขว้างเซ็มเบกวางระบุว่าสถิติการขว้างเซ็มเบกวางระยะไกลที่สุดตลอดกาลคือ 74.55 เมตรจากการแข่งขันพิเศษในช่วงหยุดฤดูร้อนในเดือนสิงหาคม ค.ศ. 2008 (ข้อมูล ณ วันที่ 15 กรกฎาคม ค.ศ. 2024)
ดูเพิ่ม

กวางซีกา
สวนสาธารณะนาระ
ภูเขาวากากูซะ
ศาลเจ้าคาซูงะ - กวางผู้เป็นผู้ส่งสารของเทพเจ้า
เซ็มเบ
แหล่งข้อมูลอื่น

มูลนิธิอนุรักษ์กวางนาระ
การแข่งขันขว้างเซ็มเบกวาง
ลูกค้าร้านน้ำชาให้อาหารกวาง (ยามาโตะ เมโชะ ซูเอะ, ค.ศ. 1791)
เซ็มเบกวางมัดด้วยแถบกระดาษสีขาวไขว้เป็นรูปกากบาทพร้อมตรารับรอง
กวางนาระไม่กินเซ็มเบกวางที่วางอยู่ที่ร้านจริงหรือ?
แมทส์ วิแลนเดอร์

| --- | --- |

ประเทศ (กีฬา): Sweden
ถิ่นพำนัก: Hailey, Idaho, United States
ส่วนสูง: 1.82 m (5 ft 11 1⁄2 in)
เทิร์นโปร: 1981
ถอนตัว: 1996
การเล่น: Right-handed; two-handed backhand
เงินรางวัล: US$7,976,256
Int. Tennis HoF: 2002 (member page)
เดี่ยว
สถิติอาชีพ: 571–222
รายการอาชีพที่ชนะ: 33
อันดับสูงสุด: No. 1 (12 September 1988)
ผลแกรนด์สแลมเดี่ยว
ออสเตรเลียนโอเพน: W (1983, 1984, 1988)
เฟรนช์โอเพน: W (1982, 1985, 1988)
วิมเบิลดัน: QF (1987, 1988, 1989)
ยูเอสโอเพน: W (1988)
คู่
สถิติอาชีพ: 168–127
รายการอาชีพที่ชนะ: 7
อันดับสูงสุด: No. 3 (21 October 1985)
ผลแกรนด์สแลมคู่
ออสเตรเลียนโอเพน: F (1984)
เฟรนช์โอเพน: SF (1985)
วิมเบิลดัน: W (1986)
ยูเอสโอเพน: F (1986)
อัปเดตล่าสุดเมื่อ: 12 April 2007
แมทส์ วิแลนเดอร์ เกิดเมื่อวันที่ 22 สิงหาคม ค.ศ. 1964 นักเทนนิสชายชาวสวีเดน อดีตมือวางอันดับหนึ่งของโลกประเภทชายเดี่ยว ระหว่างปี 1982 ถึง 1988 วิแลนเดอร์เคยชนะเลิศเทนนิสแกรนด์สแลมประเภทชายเดี่ยว 7 ครั้ง (เฟรนช์โอเพน 3 ครั้ง, ออสเตรเลียนโอเพน 3 ครั้ง และยูเอสโอเพน 1 ครั้ง) และประเภทชายคู่ 1 ครั้งที่วิมเบิลดัน   โดยเฉพาะในปี 1988 เป็นปีที่วิแลนเดอร์ประสบความสำเร็จสูงสุด ชนะเลิศแกรนด์สแลม 3 รายการ จาก 4 รายการ (ยกเว้นเทนนิสวิมเบิลดัน)
ปัจจุบันวิแลนเดอร์ใช้ชีวิตอยู่ในรัฐไอดาโฮ สหรัฐอเมริกา สมรสกับนางแบบชาวแอฟริกาใต้  เป็นกัปตันทีมชาติสวีเดนในการแข่งขันเดวิสคัพ  และเป็นผู้ฝึกสอนให้กับมารัต ซาฟิน
แหล่งมาวากิ

| --- | --- |
真脇遺跡
"วงกลมไม้" แหล่งมาวากิ
แหล่งมาวากิแสดงแผนที่จังหวัดอิชิกาวะแหล่งมาวากิ (ประเทศญี่ปุ่น)แสดงแผนที่ประเทศญี่ปุ่น
ที่ตั้ง: เมืองโนโตะ จังหวัดอิชิกาวะ ประเทศญี่ปุ่น
ภูมิภาค: โฮกูริกุ
พิกัด: 37°18′20″N 137°12′27″E﻿ / ﻿37.30556°N 137.20750°E﻿ / 37.30556; 137.20750
ประเภท: นิคม
พื้นที่: 38,000 ตร.ม.
ความเป็นมา
สมัย: ยุคโจมง
หมายเหตุเกี่ยวกับสถานที่
การเปิดให้เข้าชม: ใช่
เว็บไซต์: www.mawakiiseki.jp
แหล่งมาวากิ (ญี่ปุ่น: 真脇遺跡; โรมาจิ: Mawaki Iseki) เป็นแหล่งโบราณคดีที่ประกอบด้วยซากของนิคมจากยุคโจมง ตั้งอยู่ในเมืองโนโตะ จังหวัดอิชิกาวะ ในภูมิภาคโฮกูริกุ ประเทศญี่ปุ่น และได้รับการคุ้มครองเป็นแหล่งประวัติศาสตร์แห่งชาติในปี 1989
แหล่งมาวากิตั้งอยู่หลังส่วนเว้าของเขาเล็ก ๆ บนคาบสมุทรโนโตะ ล้อมรอบด้วยเขาทั้งสามด้าน และอีกด้านเป็นอ่าวโทยามะ มาวากิเป็นหนึ่งในแหล่งโบราณคดีที่ใหญ่ที่สุดของยุคโจมงในโฮกูริกุ และเป็นที่ตั้งของนิคมที่มีการอยู่อาศัยยาวนาน 4,000 ปี หรือตั้งแต่จุดเริ่มต้นจนสิ้นสุดสมัยโจมง การขุดค้นทางโบราณคดีมีขึ้นเป็นเวลาสี่ปีเริ่มต้นในปี 1987 พบโบราณวัตถุจำนวนมาก รวมถึงพื้นที่ยังพบว่ามีลักษณะแบ่งชั้นกันชัดเจน วัตถุที่พบมีทั้งกระดูกสัตว์ โดยเฉพาะกระดูกโลมา ซากพืช เสาแกะสลัก เชือก งานถักร้อย หน้ากาก ฐานสำหรับสร้างสิ่งปลูกสร้างยกถุน ไปจนถึงที่อยู่อาศัยในหลุม เครื่องปั้นดินเผายุคโจมงหลายรูปแบบจากที่พบได้ในพื้นที่และนอกพื้นที่ แหล่งมาวากิจึงถือว่ามีความสำคัญมากต่อการค้นคว้าเรื่องเครื่องปั้นดินเผาของยุคโจมง
ในปี 1991 โบราณวัตถุรวม 219 ชิ้นจากแหล่งมาวากิ เช่น เครื่องปั้นดินเผา เครื่องใช้หิน เครื่องใช้กระดูก รูปปั้นดินเหนียว หิน แท่งหิน และอุปกรณ์สำหรับศาสนพิธีอื่น ๆ ได้รับการขึ้นทะเบียนเป็นทรัพย์สมบัติสำคัญทางวัฒนธรรมของญี่ปุ่น
โซเท็นโนะเค็น

| --- | --- |
โซเท็นโนะเค็น
蒼天の拳 (Sōten no Ken)
มังงะ
เขียนโดย: บุรอนซอน
วาดภาพโดย: ฮาระ เท็ตสึโอะ
สำนักพิมพ์: Shinchosha
สำนักพิมพ์ภาคภาษาอังกฤษ: อเมริกาเหนือ Gutsoon! Entertainment (canceled)
นิตยสาร: Weekly Comic Bunch
นิตยสารภาษาอังกฤษ: แม่แบบ:English manga magazine
กลุ่มเป้าหมาย: Seinen
วางจำหน่ายตั้งแต่: พ.ค. 2001 – ส.ค. 2010
จำนวนเล่ม: 22
อนิเมะโทรทัศน์
กำกับโดย: Yoshihiro Yamaguchi Supervision: Buronson
อำนวยการโดย: Naomi Nishiguchi Kazuhiko Hidano Masanobu Watanabe
เขียนบทโดย: Yasuhiro Imagawa
ดนตรีโดย: Marco d'Ambrosio
สตูดิโอ: A.P.P.P.
เครือข่าย: TV Asahi
ฉาย:  4 ต.ค. 2006  –  14 มี.ค. 2007
ตอน: 26
มังงะ
โซเท็นโนะเค็น: Re:Genesis
เขียนโดย: Hiroyuki Yatsu
วาดภาพโดย: Hideki Tsuji
สำนักพิมพ์: Tokuma Shoten
นิตยสาร: Comic Zenon
กลุ่มเป้าหมาย: Seinen
วางจำหน่ายตั้งแต่: 25 ต.ค. 2017 – ปัจจุบัน
จำนวนเล่ม: 4
อนิเมะโทรทัศน์
โซเท็นโนะเค็น: Re:Genesis
กำกับโดย: Yoshio Kazumi Supervision: Buronson
อำนวยการโดย: Tomonari Katō Ken Kawakita
เขียนบทโดย: Satoshi Ozaki
ดนตรีโดย: Masatoshi Nishimura
สตูดิโอ: Polygon Pictures
เครือข่าย: Tokyo MX, Sun TV, KBS Kyoto, BS Fuji
ฉาย:  2 เม.ย. 2018  –  17 ธ.ค. 2018
ตอน: 24
"โซเท็นโนะเค็น" (ญี่ปุ่น: 蒼天の拳; โรมาจิ: Sōten no Ken) เป็นชุดมังงะญี่ปุ่นขนาดยาว ผลงานเขียนบทและวาดภาพของฮาระ เท็ตสึโอะ โดยมีบุรอนซอนเป็นที่ปรึกษาด้านโครงเรื่อง  ตีพิมพ์ในนิตยสารรายสัปดาห์ Weekly Comic Bunch ตั้งแต่ปี ค.ศ. 2001-2010 มีเนื้อหารวม 260 ตอน จัดพิมพ์เป็นฉบับรวมเล่ม (tankōbon) จำนวน 22 เล่มโดยสำนักพิมพ์ชินโจฉะ  เนื้อหาของมังงะเรื่องนี้เป็นเหตุการณ์ซึ่งเกิดขึ้นก่อนหน้าเรื่องราวของมังงะชุด "ฤทธิ์หมัดดาวเหนือ" ผลงานสร้างชื่อของทั้งฮาระ เท็ตสึโอะ และบุรอนซอน โดยกล่าวถึงเรื่องราวการผจญภัยในเมืองเซี่ยงไฮ้ ประเทศจีน ช่วงยุคทศวรรษที่ 1930 ของคาสึมิ เค็นชิโร่ ผู้สืบทอดเพลงหมัดอุดรเทวะรุ่นที่ 62 มังงะชุดนี้ได้รับการดัดแปลงเป็นอนิเมะความยาว 26 ตอนโดย A.P.P.P. ออกอากาศทางสถานีโทรทัศน์ TV Asahi ระหว่างปี ค.ศ. 2006-2007 ซึ่งอนิเมะดังกล่าวได้มีการซื้อลิขสิทธิ์เพื่อจัดจำหน่ายในรูปแบบดีวีดีภายในประเทศไทย ในชื่อเรื่อง "ฤทธิ์หมัดดาวเหนือ เพลงหมัดฟ้าคำราม"
มังงะเรื่องนี้มีการตีพิมพ์เนื้อหาภาคต่อในชื่อ "โซเท็นโนะเค็น: Re:Genesis" (ญี่ปุ่น: 蒼天の拳 RE:GENESIS; โรมาจิ: 'Sōten no Ken: Re:Genesis') เริ่มตีพิมพ์ต่อเนื่องในนิตยสาร "Comic Zenon" ตั้งแต่เดือนธันวาคม ค.ศ. 2017 เขียนบทโดยยัตสึ ฮิโรยูกิ  ภาพโดยสึจิ ฮิเดกิ โดยทั้งฮาระ เท็ตสึโอะ และบุรอนซอน ยังคงมีส่วนรวมในฐานะที่ปรึกษาฝ่ายศิลป์และบท ได้มีการสร้างอนิเมะในชื่อเดียวกันออกอากาศในช่วงปี ค.ศ. 2018
โครงเรื่อง

เนื่อหาหลักในเรื่องนี้เป็นเรื่องราวของคาสึมิ เค็นชิโร่ ผู้สืบทอดเพลงหมัดอุดรเทวะรุ่นที่ 62 ซึ่งเป็นที่รู้จักในฉายา "หยานหวาง" (閻王, Yán Wáng) หรือ "พญายม" มีความสัมพันธ์กับเค็นชิโร่จากเรื่องฤทธิ์หมัดดาวเหนือในฐานะอาจารย์ลุง เนื่องจากเขาเป็นพี่ชายต่างมารดาของริวเค็น อาจารย์และพ่อบุญธรรมของเค็นชิโร่  เค็นชิโร่คนนี้เป็นอาจารย์มหาวิทยาลัยแห่งหนึ่งในกรุงโตเกียว มีนิสัยชอบทำตัวตามสบาย สูบบุหรี่จัด และเป็นผู้สืบทอดเพลงหมัดอุดรเทวะ วิทยายุทธ์ลอบสังหารอันร้ายกาจซึ่งตกทอดมาตั้งแต่สมัยปลายราชวงศ์ฮั่นตะวันออกของจีนอย่างลับๆ เขาได้เดินทางไปที่เซี่ยงไฮ้หลังจากได้ทราบข่าวว่าพาน กวงหลิน (潘 光琳, Pān Guāng-Lín) เพื่อนสนิทซึ่งเป็นหัวหน้าแก๊งอั้งยี่ชิงปัง (青幇, Qīng Bāng) ในเซี่ยงไฮ้ และพาน ยฺหวี้หลิง (潘 玉玲, Pān Yù-Líng) น้องสาวของกวงหลินและคนรักของเค็นชิโร่ กำลังตกอยู่ในอันตราย
ที่เซี่ยงไฮ้ เค็นชิโร่ได้ต่อสู้กับผู้สืบทอดเพลงหมัดดาวเหนือจากสามตระกูล ซึ่งเป็นวิทยายุทธ์ที่แตกแขนงมาจากเพลงหมัดต้นตระกูลดาวเหนือตั้งแต่ยุคสามก๊ก ขณะเดียวกันเขายังได้ช่วยเหลือแก๊งชิงปังของพาน กวงหลิน ในการกำจัดแก๊งคู่แข่งเพื่อขยายเขตอิทธิพลภายในเมืองเซี่ยงไฮ้ อันจะนำไปสู่การเดินทางเพื่อสืบหาชาติกำเนิดที่แท้จริงและการเข้าพิธีสืบทอดเพลงหมัดอุดรเทวะของเค็นชิโร่อย่างเป็นทางการในที่สุด
แหล่งข้อมูลอื่น

Souten no Ken at Comic Bunch official website เก็บถาวร 9 มิถุนายน 2009 ที่ เวย์แบ็กแมชชีน (ในภาษาญี่ปุ่น)
Souten no Ken anime official website (ในภาษาญี่ปุ่น)
Sammy's Pachinko CR Special site เก็บถาวร 28 พฤศจิกายน 2009 ที่ เวย์แบ็กแมชชีน (ในภาษาญี่ปุ่น)
โซเท็นโนะเค็น (มังงะ) ที่เครือข่ายข่าวอนิเมะ
เชาวน์ สายเชื้อ

นายเชาวน์ สายเชื้อ อดีตประธานศาลรัฐธรรมนูญ (23 ธันวาคม พ.ศ. 2472 - 19 กันยายน พ.ศ. 2564) เป็นตุลาการศาลรัฐธรรมนูญที่แต่งตั้งจากผู้ทรงคุณวุฒิสาขารัฐศาสตร์
การศึกษา

มัธยมศึกษาตอนปลาย โรงเรียนร้อยเอ็ดวิทยาลัย
ปกศ.มหาวิทยาลัยราชภัฏพระนคร
ปริญญาตรี คณะรัฐศาสตร์ มหาวิทยาลัยธรรมศาสตร์
ปริญญาโท คณะรัฐศาสตร์ มหาวิทยาลัยมิชิแกน สหรัฐอเมริกา
วิทยาลัยป้องกันราชอาณาจักร รุ่นที่ 25
การทำงาน

เอกอัครราชทูต ประเทศฟิลิปปินส์ พ.ศ. 2520 – 2524
เอกอัครราชทูต ประเทศเนเธอร์แลนด์ พ.ศ. 2527 – 2530
ประธานคณะกรรมการป้องกันและปราบปรามการทุจริตและประพฤติมิชอบในวงราชการ
ประธานศาลรัฐธรรมนูญ (11 เมษายน พ.ศ. 2541 – 23 กันยายน พ.ศ. 2542)
ผลงานที่เป็นที่จดจำ

คณะตุลาการศาลรัฐธรรมนูญในชุดที่นายเชาว์เป็นประธานนั้น ได้มีมติตัดสินให้ พล.ต.สนั่น ขจรประศาสน์ รัฐมนตรีว่าการกระทรวงมหาดไทย ในขณะนั้น ต้องยุติบทบาททางการเมืองเป็นเวลา 5 ปี เนื่องจากคดีความผิดฐานจงใจแสดง บัญชทรัพย์สินอันเป็นเท็จ ตามรัฐธรรมนูญ พ.ศ. 2540 มาตรา 295
ชีวิตส่วนตัว

นายเชาวน์เป็นชาวไทยเชื้อสายจีน (แซ่เซีย) เกิดที่จังหวัดร้อยเอ็ด มีบุตรชายคนหนึ่งที่มีชื่อเสียง คือ ดร.ศุภวุฒิ สายเชื้อ ประธานกรรมการสำนักงานสภาพัฒนาการเศรษฐกิจและสังคมแห่งชาติ
เครื่องราชอิสริยาภรณ์

พ.ศ. 2532 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2527 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2545 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้าวิเศษ (ต.จ.ว.)
พ.ศ. 2521 –  เหรียญจักรพรรดิมาลา (ร.จ.พ.)
เอพิเนฟรีน

| --- | --- |

ข้อมูลทางคลินิก
ระดับความเสี่ยงต่อทารกในครรภ์:  US: C (ยังไม่ชี้ขาด)   
ช่องทางการรับยา: IV, IM, คาท่อลม, IC, จมูก ตา
รหัส ATC: A01AD01 (WHO) B02BC09 C01CA24 R01AA14 R03AA01 S01EA01
กฏหมาย
สถานะตามกฏหมาย:  AU: S4 (ต้องใช้ใบสั่งยา)   UK: POM (Prescription only)   US: OTC  
ข้อมูลเภสัชจลนศาสตร์
การเปลี่ยนแปลงยา: adrenergic synapse (MAO และ COMT)
ครึ่งชีวิตทางชีวภาพ: 2 นาที
การขับออก: ปัสสาวะ
ตัวบ่งชี้
 ชื่อตามระบบ IUPAC (R)-4-(1-Hydroxy-2-(methylamino)ethyl)benzene-1,2-diol 
เลขทะเบียน CAS: 51-43-4 Y
PubChem CID: 5816
IUPHAR/BPS: 479
DrugBank: DB00668 Y
ChemSpider: 5611 Y
UNII: YKH834O4BH
KEGG: D00095 Y
ChEBI: CHEBI:28918 Y
ChEMBL: CHEMBL679 Y
PDB ligand: ALE (PDBe, RCSB PDB)
ECHA InfoCard: 100.000.090 
ข้อมูลทางกายภาพและเคมี
สูตร: C9H13NO3
มวลต่อโมล: 183.204 g/mol g·mol−1
แบบจำลอง 3D (JSmol): Interactive image
 SMILES Oc1ccc(cc1O)[C@@H](O)CNC 
 InChI InChI=1S/C9H13NO3/c1-10-5-9(13)6-2-3-7(11)8(12)4-6/h2-4,9-13H,5H2,1H3/t9-/m0/s1 Y Key:UCTWMZQNUQWSLP-VIFPVBQESA-N Y 
  (verify)
 สารานุกรมเภสัชกรรม
เอพิเนฟรีน (Epinephrine) หรือ อะดรีนาลีน (Adrenaline) หรือศัพท์บัญญัติราชบัณฑิตยสภาว่า ฮอร์โมนเนื้อในต่อมหมวกไต เป็นฮอร์โมนและสารสื่อประสาทชนิดหนึ่ง เอพิเนฟรีนและนอร์เอพิเนฟรีนเป็นฮอร์โมนต่างชนิดแต่คล้ายกัน ซึ่งทั้งคู่หลั่งออกมาจากส่วนในของต่อมหมวกไต นอกจากนี้ ทั้งสองยังผลิตที่ปลายเส้นใยประสาทซิมพาเทติก โดยทำหน้าที่เป็นตัวกลางเคมีสำหรับถ่ายทอดพลักผลักดันประสาทไปยังอวัยวะปฏิบัติงาน (effector organ)  การสืบค้นทางเภสัชวิทยาของเอพิเนฟรีนมีส่วนสำคัญทำให้เกิดความเข้าใจระบบประสาทอิสระและหน้าที่ของระบบซิมพาเทติก เอพิเนฟรีนยังเป็นยาที่มีประโยชน์สำหรับข้อบ่งใช้ฉุกเฉินหลายประการ แม้มีฤทธิ์ไม่จำเพาะต่อตัวรับอะดรีเนอจิก (adrenergic receptor) และมีการพัฒนายาจำเพาะหลายชนิดซึ่งออกฤทธิ์ต่อแบบชนิดย่อยของตัวรับอะดรีเนอจิกในเวลาต่อมา ในสำนวนพูดทั่วไป คำว่า "อะดรีนาลีน" ใช้หมายความถึง การปลุกฤทธิ์ระบบซิมพาเทติกซึ่งสัมพันธ์กับพลังงานและการเร้าการสนองสู้หรือหนี อิทธิพลของอะดรีนาลีนจำกัดอยู่ในผลทางเมแทบอลิซึมและการขยายหลอดลมต่ออวัยวะซึ่งไม่มีประสาทซิมพาเทติกไปเลี้ยงโดยตรง
ในทางเคมี เอพิเนฟรีนเป็นโมโนเอมีนกลุ่มหนึ่ง เรียก แคทีโคลามีน (catecholamine) ผลิตในบางเซลล์ประสาทของระบบประสาทส่วนกลาง และในเซลล์โครมัฟฟิน (chromaffin cell) ของต่อมหมวกไตส่วนในจากกรดอะมิโน ฟีนิลอะลานีนและไทโรซีน
เร็กซ์ มาซาน

| เร็กซ์ มาซาน |
| --- | --- |
เกิด: 5 สิงหาคม พ.ศ. 2523
เร็กซ์ มาซาน (Rex Marzan) นักมวยสากลชาวฟิลิปปินส์ เกิดเมื่อ 5 สิงหาคม พ.ศ. 2523 สถิติการชก 39 ครั้ง ชนะ 15 (น็อค 7) เสมอ 1 แพ้ 23
ประวัติ

มาซานขึ้นชกมวยสากลครั้งแรกเมื่อ 2 พฤษภาคม พ.ศ. 2541 ชนะคะแนนโดยเทคนิค เบิร์ต อันดาเลสที่ ฟิลิปปินส์ จากนั้น ขึ้นชกชนะเป็นส่วนใหญ่ มาซานได้ชิงแชมป์ PABA รุ่นซูเปอร์เฟเธอร์เวทในไทยเมื่อ 15 กรกฎาคม พ.ศ. 2543 แพ้ทีเคโอ ยอดสนั่น 3เคแบตเตอรี่ ยก 2 ต่อมา ใน พ.ศ. 2545 มาซานมาชกแพ้น็อค ศิริมงคล สิงห์มนัสศักดิ์ ยก 3 และในปีเดียวกันนั้น ได้ครองแชมป์ฟิลิปปินส์รุ่นซูเปอร์เฟเธอร์เวทเมื่อ 1 ธันวาคม ชนะน็อค รานี่ กานอย ยก 2 และป้องกันตำแหน่งไว้ได้ 1 ครั้ง ก่อนจะสละแชมป์ไป หลังจากนั้น มาซานก็ขึ้นชกแพ้มากกว่าชนะ ชิงแชมป์ฟิลิปปินส์รุ่นซูเปอร์ไลท์เวท 2 ครั้ง และรุ่นไลท์เวทอีก 1 ครั้งใน พ.ศ. 2548 แต่ไม่ประสบความสำเร็จทั้งหมด มาซานขึ้นชกครั้งสุดท้ายเมื่อ 13 กุมภาพันธ์ พ.ศ. 2550 แพ้น็อค อาร์เนล พอร์ราส ยก 7 จากนั้นก็แขวนนวมไป
เกียรติประวัติ

แชมป์ฟิลิปปินส์รุ่นซูเปอร์เฟเธอร์เวท (2545-2548)
เคยชิงแชมป์ต่อไปนี้แต่ไม่สำเร็จ
ชิงแชมป์ PABA รุ่นซูเปอร์เฟเธอร์เวทเมื่อ 15 กรกฎาคม 2543 แพ้ทีเคโอ​ ยอดสนั่น 3เคแบตเตอรี่ ยก 2 ที่ กทม.
แหล่งโบราณคดีถ้ำกระดูกเขาผาตั้ง

แหล่งโบราณคดีถ้ำกระดูกเขาผาตั้ง ตั้งอยู่ที่เขาผาตั้ง บ้านถ้ำดิน ตำบลบ่อทอง อำเภอทองแสนขัน จังหวัดอุตรดิตถ์  โดยบริเวณนี้เป็นถ้ำเขาหินปูนอยู่สูงบริเวณยอดเขามีอยู่สองถ้ำคือ ถ้ำบน และถ้ำล่าง พบหอกสำริด กำไลหินทำจากหินสีขาวเนื้อแกร่ง เศษภาชนะดินเผา แต่งผิวด้วยลายขูดขีดและลายเชือกทาบ  สันนิษฐานว่า เป็นที่อยู่อาศัยของชุมชนในยุคกสิกรรมสมัยหลัง (หมายถึงสมัยยุคหลังยุคสำริด)
สิ่งที่ค้นพบ

หอกสำริด
กำไลหินทำจากหินสีขาวเนื้อแกร่ง (หินอ่อนสมัยโบราณ)
เศษภาชนะดินเผา แบบแต่งผิวด้วยลายขูดขีด และลายเชือกทาบ
แผ่นดินไหวใน พ.ศ. 2554

| --- | --- |
แผ่นดินไหวใน พ.ศ. 2554 (โลก)ศูนย์กลางแผ่นดินไหวต่าง ๆ ใน พ.ศ. 2554 (สีเขียว 7.0–7.9, สีแดง ตั้งแต่ 8.0 ขึ้นไป)
แผ่นดินไหวรุนแรงที่สุด:  ญี่ปุ่น  9.0 แมกนิจูด
ผู้เสียชีวิต: 2,915
8.0 แมกนิจูด+: 1
7.0 แมกนิจูด+: 5
6.0–6.9 แมกนิจูด: 30
5.0–5.9 แมกนิจูด: 162
← 2553 แผ่นดินไหว 2555→
รายการแผ่นดินไหวในปี พ.ศ. 2554 เพื่อให้กระชับจึงรวบรวมเฉพาะแผ่นดินไหวที่มีขนาด 6 แมกนิจูดหรือมากกว่าเท่านั้น นอกเสียว่ามีเหตุผลอื่น วันเวลาใช้มาตรฐานกรีนิช
ภาพรวม > เรียงตามจำนวนผู้เสียชีวิต

| อันดับ | ผู้เสียชีวิต | แมกนิจูด | สถานที่ | วันที่ |
| --- | --- | --- | --- | --- |
| 1 | 15,760 | 9.0 |  ญี่ปุ่น | 11 มีนาคม |
| 2 | 239 | 7.2 |  วาน ตุรกี | 23 ตุลาคม |
| 3 | 181 | 6.3 |  นิวซีแลนด์ | 21 กุมภาพันธ์ |
| 4 | 150 | 6.8 |  พม่า | 24 มีนาคม |
| 5 | 111 | 6.9 |  พรมแดนอินเดีย-เนปาล | 19 กันยายน |
| 6 | 26 | 5.4 |  พรมแดนจีน-พม่า | 10 มีนาคม |
| 7 | 14 | 6.1 |  ประเทศอุซเบกิสถาน | 20 กรกฎาคม |
หมายเหตุ: เสียชีวิตมากกว่า 10 คน
ภาพรวม > เรียงตามขนาด

| อันดับ | แมกนิจูด | ผู้เสียชีวิต | สถานที่ | วันที่ |
| --- | --- | --- | --- | --- |
| 1 | 9.0 | 15,760 |  โทโฮะกุ ญี่ปุ่น | 11 มีนาคม |
| 2 | 7.9 | 0 |  เกาะฮอนชู ญี่ปุ่น | 11 มีนาคม |
| 3 | 7.7 | 0 |  เกาะฮอนชู ญี่ปุ่น | 11 มีนาคม |
| 4 | 7.6 | 0 |  หมุ่เกาะเคอร์มาเดก นิวซีแลนด์ | 6 มิถุนายน |
| 5 | 7.4 | 0 |  หมุ่เกาะเคอร์มาเดก นิวซีแลนด์ | 21 ตุลาคม |
| 6 | 7.3 | 0 |  เกาะฮอนชู ญี่ปุ่น | 6 มิถุนายน |
| 6 | 7.3 | 0 |  ฟิจิ | 15 กันยายน |
| 8 | 7.2 | 2 |  ปากีสถาน | 19 มกราคม |
| 8 | 7.2 | 0 |  รัฐอะแลสกา สหรัฐอเมริกา | 23 มิถุนายน |
| 8 | 7.2 | 0 |  วาน ตุรกี | 2 มกราคม |
หมายเหตุ: 10 อันดับ
เร็ง เมงูโระ

| เร็น เมงูโระ |
| --- | --- |
目黒蓮
เกิด:  (1997-02-16) 16 กุมภาพันธ์ ค.ศ. 1997 (27 ปี) โตเกียว, ญี่ปุ่น
สัญชาติ: ญี่ปุ่น
อาชีพ: ผู้มีชื่อเสียงทางโทรทัศน์ นักแสดง นักร้อง
ปีปฏิบัติงาน: 2010–ปัจจุบัน
ตัวแทน: จอห์นนีแอนด์อะโซชีเอท
เว็บไซต์: www.johnnys-net.jp
เร็น เมงูโระ (ญี่ปุ่น: 目黒蓮; โรมาจิ: Meguro Ren; เกิด 16 กุมภาพันธ์ พ.ศ. 2540 ใน โตเกียว) เป็นนักร้องและนักแสดงชาวญี่ปุ่นซึ่งเป็นสมาชิกของกลุ่มไอดอลสโนว์แมน ภายใต้สังกัดจอห์นนีแอนด์อะโซชีเอท
ผลงานการแสดง > ละครโทรทัศน์

| ปี | เรื่อง | บทบาท | เครือข่าย | หมายเหตุ | อ้างอิง |
| --- | --- | --- | --- | --- | --- |
| 2015 | โอนิจัง, กาชา [ja] | บอยอี/ โอนิจังของนัตสึโกะ | นิปปงทีวี |  |  |
| 2019 | คันตันนะโอชิโงโตะเดซุ นิโอโบชิเตะมิตะ [ja] | วากาได อากิตะ "วันจัง" | เอ็นทีวี | บทนำ |  |
| 2021 | เคียวโจ 2 [ja] | ริกิโตะ โซมะ | ฟูจิทีวี | มินิซีรีส์ |  |
| 2021 | รักสุดป่วน! | โคซูเกะ อิดะ | ทีวีอาซาฮี | บทบาทนำ |  |
| 2022 | ยามรักไร้เสียง | โซ ซากูระ | ฟูจิทีวี |  |  |
| 2022–23 | ไมอางาเระ! | ฮิโรอากิ คาชิวากิ | เอ็นเอชเค | อาซาโดระ |  |
แหล่งข้อมูลอื่น

เร็ง เมงูโระ ที่อินเทอร์เน็ตมูวีเดตาเบส
| --- | --- |
ฐานข้อมูลการควบคุมรายการหลักฐาน: ศิลปิน :  มิวสิกเบรนซ์
เอบินะ

| เอบินะ 海老名市 |
| --- | --- |
นคร
ศาลาว่าการนครเอบินะ
   ธง ตรา
ตำแหน่งของเอบินะในจังหวัดคานางาวะ
เอบินะ 
พิกัด: 35°26′47″N 139°23′27″E﻿ / ﻿35.44639°N 139.39083°E﻿ / 35.44639; 139.39083
ประเทศ: ญี่ปุ่น
ภูมิภาค: คันโต
จังหวัด: คานางาวะ
การปกครอง
 • Mayor: มาซาฮารุ อูจิโนะ
พื้นที่
 • ทั้งหมด: 26.48 ตร.กม. (10.22 ตร.ไมล์)
ประชากร (1 กุมภาพันธ์ พ.ศ. 2553)
 • ทั้งหมด: 127,062 คน
 • ความหนาแน่น: 4,800 คน/ตร.กม. (12,000 คน/ตร.ไมล์)
เขตเวลา: UTC+9 (Japan Standard Time)
- Tree: Box tree
- Flower: Azalea
- Bird: Greenfinch
Phone number: 046-231-2111
Address: 175-1 Katase, Ebina-shi, Kanagawa-ken 243-0492
เว็บไซต์: เอบินะ
เอบินะ (ญี่ปุ่น: 海老名市; โรมาจิ: Ebina-shi) เป็นนครในจังหวัดคานางาวะ ประเทศญี่ปุ่น มีขนาดพื้นที่ทั้งสิ้น 26.48 ตารางกิโลเมตร มีจำนวนประชากร 127,062 คน
ลักษณะภูมิศาสตร์

เอบินะตั้งอยู่ตอนกลางของที่ราบซะงะมิซึ่งเป็นส่วนหนึ่งของที่ราบคันโต ริมฝั่งทางทิศตะวันออกแม่น้ำซางามิ
ลักษณะภูมิศาสตร์ > ชุมชนใกล้เคียง

อัตสึงิ
ซามูกาวะ
ซามะ
อายาเซะ
คานางาวะ
ยามาโตะ
แหล่งข้อมูลอื่น

เว็บไซต์ทางการ เก็บถาวร 2007-02-13 ที่ เวย์แบ็กแมชชีน
แหล่งแซนาดู

| แหล่งแซนาดู * |
| --- | --- |
  แหล่งมรดกโลกโดยยูเนสโก
แหล่งแซนาดู
ประเทศ: จีน
ประเภท: มรดกทางวัฒนธรรม
เกณฑ์พิจารณา: (ii) (iii) (iv) (vi)
ประวัติการขึ้นทะเบียน
ขึ้นทะเบียน: 2555 (คณะกรรมการสมัยที่ 36)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
แหล่งแซนาดู ตั้งอยู่ทางตอนเหนือของกำแพงเมืองจีน  แหล่งโบราณคดีแซนาดูล้อมรอบด้วยซากเมืองหลวงตามตำนานของกุบไลข่าน ออกแบบโดยที่ปรึกษาชาวจีนของผู้ปกครองชาวมองโกล ชื่อ ลิว บิงซง (Liu Bingzhdong) ในปี ค.ศ. 1256 (พ.ศ. 1799) บนพื้นที่มากกว่า 25,000 เฮกเตอร์ แหล่งแสดงให้เห็นถึงความพยายามที่เป็นเอกลักษณ์ด้วยการผสมผสานวัฒนธรรมของชาวมองโกลเร่ร่อนกับชาวจีนฮั่นเข้าด้วยกัน สถานที่นี้เป็นฐานที่มั่นจากที่ซึ่งกุบไลข่านสถาปนาราชวงศ์หยวนซึ่งปกครองจีนอยู่กว่าร้อยปี ขยายอาณาเขตข้ามทวีปเอเชียออกไป การถกเถียงในข้อศาสนาซึ่งเกิดขึ้นที่นี่ มีผลทำให้เกิดการแผ่กระจายพระพุทธศาสนาแบบทิเบตไปสู่เอเชียตะวันออกเฉียงเหนืออันเป็นวัฒนธรรมและประเพณีความเชื่อทางศาสนาหนึ่งที่ยังคงถือปฏิบัติอยู่จนทุกวันนี้ ตัวแหล่งได้รับการวางผังตามแบบอย่างความเชื่อเรื่องฮวงจุ้ยจีนซึ่งสัมพันธ์กับภูเขาและแม่น้ำ ร่องรอยของเมืองยังคงเหลือให้เห็น รวมทั้งวัดวาอาราม พระราชวัง สุสาน กระโจมพักแรมของชนเผ่าเร่ร่อน และคลองส่งน้ำไต้ฝานหยานควบคู่ไปกับทางน้ำอื่น ๆ